書堂山
作者：劉克莊
朝代：宋

paragraphs: 子厚文章宗，仲塗豈後身。
不肯作崑體，寧來牧湘濱。
誅茅翠麓顛，日與書卷親。
剗去五季衰，挽回六籍醇。
歐尹相繼出，孤唱繇伊人。
風流喟已遠，尚喜棟宇新。
千峯高叢叢，一江碧粼粼。
禽魚暨草樹，纖悉几案陳。
澗泉既可汲，山木亦可薪。
熟讀壁間藏，痛掃毫端塵。
勗哉山中友，勿厭泉石貧。